Vita:Benkó Dixieland Band

message: Mi ez a „The Hemingway Group”? A Honvéd tulajdonosának a cége?
thread_title:  The Hemingway Group 

message: :Nagyon szerencsétlen megoldásnak tartom, hogy Benkó Sándor neve már nem szerepel az együttes tagjai között - csupán "elhunyt tag" címen - Eközben a fejrész nem említi sem Benkó Sándort, sem a halálát.--– Linkoman vita 2015. december 16., 10:38 (CET)
replies: text: Eléggé! Főképp, hogy elég sikeres magyar zenekarról van szó. Igyekeztem javítani rajta. – Matepyt  V.I.T.A. 2016. április 10., 07:45 (CEST)
A zenekar soha nem jelentette be a megszűnését! Éppen ellenkezőleg. Szeretnék tovább vinni a zenekart az eredeti néven, és stílusban,de a családdal jogi vitába kerültek ez ügyben,ezért átmenetileg más nevet használnak. Számtalan példa van a világban,arra hogy a  névadó zenekarvezető, halála után is működik egy együttes. Benkó Sándor pótolhatatlan,de épp ezért az általa létrehozott sajátos hangzást megszeretné őrizni a zenekar, a névvel együtt. A Török Pál utcában jelenleg is működő klubjukban több információhoz juthatnak azok, akiket érdekel.
thread_title:  Elhunyt tagok és az űrlap más rovatai 

message: Miután valós a hír, hogy a bírósági döntés alapján a zenekar túlélő tagjai használhatják a Benkó Dixieland Band nevet, valaki ma  összevissza szerkesztgette a cikket - az infoboxból eltűntek volt tagok, így Benkó Sándor neve is + az összes belső linket kiszedte valaki.
Az infoboxba beírt "napjainkig"  kifejezést töröltem, mert csúsztatás. 2016 és 2019 között nem ezen a néven működött az együttes, és a bírósági ítélet sem azt mondja ki, hogy amely néven nem működött, mégis az volt a neve!
Tehát a lexikon szempontjából a helyzet túlzott leegyszerűsítése  az "1957-től napjainkig" szöveg. 
Különböző technikák lehetségesek ennek a szituációnak a lexikonbeli kezelésére.
# A Dixie Kings of Hungary külön szócikkben marad és ott is lezárja egy szerkesztő a történetet, összhangba hozza - forrással együtt - a Benkó Dixieland Band szócikkel. 
Vagy 
# A Dixie Kings of Hungary szócikk tartalmát átirányítjuk a Benkó Dixieland Band szócikkbe. 
Félő, hogy e döntés nélkül az anoním szerkesztő mai szerkesztgetései csak azt a helyzetet állíthatják elő, hogy a végén már senki sem fogja tudni, hogy mennyi időn keresztül működött a Dixie Kings of Hungary.
Az infoboxot rendbe kellene hozni (én ezt nem vállalom).--Linkoman vita 2019. június 11., 19:26 (CEST)
A cikket - a zenekar tagjaként - igyekeztem bővíteni, illetve a valóságnak megfelelő információkkal ellátni. Nincs gyakorlatom wiki-s cikkek szerkesztésében, ezért tűnhet úgy, hogy valaki össze-vissza szerkesztett (lásd fent). A Dixie Kings of Hungary nevet kényszerűségből használtuk, de egy pillanatig sem voltunk más zenekar. Ha a Dixie Kings szócikk tartalmát átirányítjuk a BDB szócikkbe, akkor a DK szócikk megszűnne? Ez leegyszerűsítené a dolgot. A "napjainkig" meghatározás lehet, hogy nem lexikon-kompatibilis, de semmiképpen sem csúsztatás, hiszen az együttes jogfolytonosan működik, megszakítás nélkül. Az infoboxba beletörött a bicskám, próbálok rájönni a trükkjeire. A volt tagokat onnan azért töröltem, mert néhány random név volt odírva, ahogy a cikkben lejjebb is. Ott kiegészítettem az általunk ismert összes névvel és évszámmal. Nem tudom, hogy ekkora listát lehet-e, kell-e az infoboxban megjeleníteni. A cikk szerkesztéséhez természetesen nem ragaszkodom, de a valós adatok és információk megjelenítése a zenekar számára fontos lenne. Minden kostruktív javaslatnak örülünk. Üdv, az egyik muzsikus a BDB-ből. 
? Apród vita 2019. június 11., 23:30 (CEST)
 -- Jogász vagyok, tehát tisztában vagyok a Fővárosi Ítélőtábla ítéletének értelmével. Az viszont szintén tény, hogy a per alatt a zenekar nem  BDB név alatt működött. Az összevonást megcsinálom, ez a működő zenekarról szóló információk áttekinthetőségét is javítja.
Kérhetsz valakitől segítséget az infobox javítására. Mihelyt Benkó Sándor neve megjelenik az infoboxba, a sablon levehető.--Linkoman vita 2019. június 12., 14:54 (CEST)
Sehol sem talalni utalast arra, hogy dr. Benko Sandor nevado es alapito nem akarta, hogy a neve alatt mukodjon tovabb a zenekar. Mindenki, aki ennek ellenere a Benko nevet sajat celjai elerese erdekeben hasznalja, vagy ebben segit, az Benko Sandor vegakarataval megy szembe. 
? Apród vita 2019. augusztus 22., 23:54 (CEST)
A bíróság ítélete mindenkire nézve kötelező. Ráadásul a beírt szöveg szembemegy az ítélettel illetve a hivatkozott forrással. Ezért kivágtam a következő, forrás nélküli szöveget:
"...az alapító végakarata ellenére.
Az alapító és névadó Benkó Sándor soha nem járult hozzá, hogy az általa alapított, és nevét viselő zenekar nélküle működjön bármilyen formában tovább. Végakarata az volt, hogy halála után a Benkó Dixieland Band nevet senki, semmilyen formában ne használja.
A Benkó Dixieland Band fénykora és sikerei az “Aranycsapathoz” kötődnek. Ebben a felállásban a jelenlegi formációból mindössze Nagy Iván vett részt, aki csak az alapítást követő években csatlakozott, így ma már egy alapító tag sincs a zenekarban. Az elért sikerekért nem ezek a zenészek dolgoztak meg, semmi közük nincs hozzá. Mindössze a nevet használják Benkó Sándor végakaratával szembe menve."
A bíróság védjegyügyben döntött. Ha valaki végintézkedésre alapítja az igényét, azt neki kell bizonyítania. A kivágott véleménynek semmiféle bizonyítéka nem található.--Linkoman vita 2019. augusztus 23., 22:18 (CEST)
thread_title:  Horror - az infoboxban nem szerepelnek a volt tagok, így az alapító Benkó Sándor sem és valamennyi belső linkjüket kiszedte valaki